ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ 26 સપ્ટેમ્બર, 2021ના રોજ મન કી બાત માટે નાગરિકોને તેમના વિચારો શેર કરવા આમંત્રણ આપ્યું
પ્રધાનમંત્રી શ્રી નરેન્દ્ર મોદીએ મન કી બાતના 81મા એપિસોડ માટે નાગરિકોને તેમના વિચારો જણાવવા હાકલ કરી છે, જે રવિવાર, 26 સપ્ટેમ્બર 2021ના રોજ પ્રસારિત થશે. મન કી બાત માટેના વિચારો નમો એપ, MyGov પર શેર કરી શકાય છે અથવા તમારો સંદેશ 1800-11-7800 ફોન નંબર પર રેકોર્ડ કરી શકાય છે.
એક ટ્વિટમાં પ્રધાનમંત્રીએ કહ્યું;
"આ મહિનાની #MannKiBaat માટે ઘણી રસપ્રદ માહિતી મળી રહી છે, જે 26 તારીખે પ્રસારિત થશે. નમો એપ, માયગોવ પર તમારા વિચારો શેર કરતા રહો અથવા 1800-11-7800 પર તમારો સંદેશ રેકોર્ડ કરો.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી 23મી જુલાઈ, 2020ના રોજ મણિપુર પાણી પુરવઠા પ્રોજેક્ટનો શિલાન્યાસ કરશે
પ્રધાનમંત્રી શ્રી નરેન્દ્ર મોદી 23મી જુલાઇ, 2020ના રોજ વીડિયો કોન્ફરન્સિંગના માધ્યમથી મણિપુર પાણી પુરવઠા પ્રોજેક્ટનો શિલાન્યાસ કરશે. ઇમ્ફાલથી રાજ્યપાલ, મણિપુરના મુખ્યમંત્રી અને તેમના મંત્રીમંડળના સહભાગીઓ, સાંસદો અને ધારાસભ્યો આ કાર્યક્રમમાં સામેલ થશે તેવી અપેક્ષા છે.
ભારત સરકારે 2024 સુધી દેશના દરેક ગ્રામીણ ઘરને “હર ઘર જલ” ના ધ્યેય સાથે સલામત અને પૂરતા પ્રમાણમાં પીવાના પાણીની પૂર્તિ માટે જળ જીવન મિશનની શરૂઆત કરી. આ કાર્યક્રમ, ગ્રે વોટર મેનેજમેન્ટ, જળ સંરક્ષણ, વરસાદી જળ સંચય દ્વારા રિચાર્જ અને ફરીથી ઉપયોગ જેવા અનિવાર્ય તત્વો તરીકે સ્રોત ટકાઉપણાના ઉપાયો પણ અમલમાં મૂકે છે.
જળ જીવન મિશન પાણી માટેના સામુદાયિક અભિગમ પર આધારિત છે અને આ મિશનના મુખ્ય ઘટકો તરીકે વિસ્તૃત માહિતી, શિક્ષણ અને સંદેશાવ્યવહારનો સમાવેશ થાય છે. તે પાણી માટે જન આંદોલનનું નિર્માણ કરે છે જેથી તે દરેકની પ્રાથમિકતા છે.
ભારતમાં લગભગ 19 કરોડ પરિવારો છે. ફક્ત 24% પાસે જ તાજા પાણીના ઘરેલુ નળ કનેક્શન્સ  છે. આ મિશનનો હેતુ રાજ્ય, સરકારો, પંચાયત રાજ સંસ્થાઓ અને સ્થાનિક સમુદાયો સહિતના તમામ હિતધારકોની ભાગીદારી દ્વારા એફએચટીસી સાથે 14, 33, 21,049 ઘરોને પૂરી પાડવાનો છે.
ભારત સરકારે 1, 42,749 ઘરો સાથે 1,185 આવાસોને આવરી લેવા એફએચટીસી માટે મણિપુરને જળ જીવન મિશન હેઠળ નાણાં પૂરા પાડ્યા છે. મણિપુર સરકારે પૂર્વોત્તર ક્ષેત્રના વિકાસ વિભાગ પાસેથી ભંડોળ સહિતના વધારાના સ્રોતો દ્વારા બાકીના ઘરોને આવરી લેવાની યોજના બનાવી છે.
બાહ્ય રીતે ભંડોળ પૂરું પાડવામાં આવેલ મણિપુર પાણી પુરવઠા પ્રોજેક્ટ, ગ્રેટર ઇમ્ફાલ પ્લાનિંગ ક્ષેત્રના બાકીના ઘરોમાં, 25 નગરોમાં અને 1,731 ગ્રામીણ વસ્તી માટે મણિપુરના 16 જિલ્લાઓમાં 2,80,756 ઘરોને આવરી લઈને એફએચટીસી પ્રદાન કરવા માટે રચાયેલ છે. 2024 સુધીમાં હર ઘર જલનું લક્ષ્ય હાંસલ કરવા માટે રાજ્ય સરકારના પ્રયત્નોનો એક મહત્વપૂર્ણ ઘટક મણિપુર પાણી પુરવઠા યોજના છે. ન્યુ ડેવલપમેન્ટ બેંક દ્વારા ભંડોળ પૂરું પાડવામાં આવતા લોન ઘટક સાથે આ પ્રોજેક્ટનો ખર્ચ લગભગ 3054.58 કરોડ રૂપિયા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સમાં પુરુષોની કોક્સલેસ જોડી રોઈંગ ઈવેન્ટમાં બ્રોન્ઝ મેડલ જીતવા બદલ બાબુલાલ યાદવ અને લેખ રામને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ એશિયન ગેમ્સ, 2022માં નૌકાવિહારમાં સતત સફળતા મેળવવા બદલ ખુશી વ્યક્ત કરી છે.
એશિયન ગેમ્સ, 2022માં પુરુષોની કોક્સલેસ જોડી રોઈંગ ઈવેન્ટમાં બ્રોન્ઝ મેડલ જીતવા બદલ બાબુલાલ યાદવ અને લેખ રામની પ્રશંસા કરતા પ્રધાનમંત્રી મોદીએ કહ્યું, “તમારા પ્રયત્નો અને અજોડ નિશ્ચયથી તમે ઘણા યુવા ભારતીયોની આકાંક્ષાઓને એક પ્લેટફોર્મ આપ્યું છે." પ્રધાનમંત્રીએ તેમને ઉજ્જવળ ભવિષ્ય માટે શુભેચ્છા પાઠવી છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ છત્તિસગઢનાં જાંજગીર-ચંપામાં ખેડૂતસભાને સંબોધન કર્યું; ઘણી મહત્ત્વપૂર્ણ માળખાકિય યોજનાઓનો શિલાન્યાસ કર્યો
પ્રધાનમંત્રી શ્રી નરેન્દ્ર મોદીએ આજે છત્તિસગઢની મુલાકાત લીધી હતી. તેમણે જાંજગીર-ચંપામાં હાથવણાટ અને ખેતી પર એક પ્રદર્શન નિહાળ્યુ હતુ. તેમણે રાષ્ટ્રીય રાજમાર્ગ યોજનાઓ અને પેન્ડ્રા-અનુપપુરની ત્રીજી રેલવે લાઇનનું ભૂમિપૂજન પણ કર્યું હતું. પ્રધાનમંત્રીએ કેન્દ્ર અને રાજ્ય સરકારોની વિવિધ કલ્યાણકારક યોજનાઓનાં લાભાર્થીઓને પ્રમાણપત્ર પણ સુપરત કર્યા હતાં.
પ્રધાનમંત્રીએ એક મોટી ખેડૂતસભાને સંબોધન કરતાં ભૂતપૂર્વ પ્રધાનમંત્રી શ્રી અટલબિહારી વાજપેયીને યાદ કર્યા હતાં, જેમણે ત્રણ રાજ્યો – ઉત્તરાખંડ, ઝારખંડ અને છત્તિસગઢની રચના કરી હતી. પ્રધાનમંત્રીએ જણાવ્યું હતું કે, તમામ રાજ્યો ઝડપથી પ્રગતિ કરી રહ્યાં છે એ વિકાસની દ્રષ્ટિ ભૂતપૂર્વ પ્રધાનમંત્રી વાજપેયીની છે.
પ્રધાનમંત્રીએ ભારપૂર્વક કહ્યું હતું કે, કેન્દ્ર સરકાર વિકાસ પ્રત્યે સમર્પિત છે અને લોકોની આકાંક્ષાઓ પૂર્ણ કરવા ઇચ્છે છે. તેમણે જણાવ્યું હતું કે, અમે લોકોનાં જીવનને સરળ બનાવવા ઇચ્છીએ છીએ.
શ્રી નરેન્દ્ર મોદીએ જણાવ્યું હતું કે, સરકાર વોટબેંક કે ચૂંટણી જીતવા માટે યોજના બનાવવામાં વિશ્વાસ કરતી નથી. તેમણે કહ્યું હતું કે, તેમનો ઉદ્દેશ એક નવું, આધુનિક છત્તિસગઢ બનાવવાનું છે.
પ્રધાનમંત્રીએ જણાવ્યું હતું કે, અમે સૌનો સાથ, સૌનો વિકાસનાં મિશન સાથે આગળ વધી રહ્યાં છીએ. સાથે-સાથે તેમણે ભારપૂર્વક એમ પણ કહ્યું હતું કે, કેન્દ્ર સરકાર ખેડૂતોને એમનો અધિકાર મળે અને એમને લાભ થાય એ સુનિશ્ચિત કરવા આકરી મહેનત કરી રહી છે. પ્રધાનમંત્રીએ કહ્યું હતું કે, પ્રધાનમંત્રી ખેડૂત સમૃદ્ધિ યોજના ખેડૂતોને આ મિશનમાં મદદગાર સાબિત થઈ રહી છે, ટેકનોલોજીનાં માધ્યમથી ખેડૂતોનાં કલ્યાણનું કાર્ય સુનિશ્ચિત કરવામાં આવી રહ્યું છે, જે અંતર્ગત સોઇલ હેલ્થ કાર્ડ અને પાક વીમા યોજના જેવી ઘણી યોજનાઓ મારફતે ખેડૂતોને લાભ થઈ રહ્યો છે.
પ્રધાનમંત્રીએ એ વાત યાદ અપાવી હતી કે, અગાઉ અમુક પસંદગીનાં લોકોને કલ્યાણકારી યોજનાઓનો લાભ મળતો હતો અને ભ્રષ્ટાચારે વહીવટીતંત્રને બરબાદ કરી દીધું હતું. પ્રધાનમંત્રીએ ભારપૂર્વક કહ્યું હતું કે, અમે સૌનાં વિકાસ માટે પ્રતિબદ્ધ છીએ, કેન્દ્ર સરકાર વર્ષ 2022 સુધી દરેક વ્યક્તિને ઘરનું ઘર આપવા ઇચ્છે છે.
પ્રધાનમંત્રીએ જણાવ્યું હતું કે, શૌચાલય બનાવવાનું કાર્ય અભિયાનની જેમ હાથ ધરવામાં આવ્યું હતું. તેમણે કહ્યું હતું કે, ઉજ્જવલા યોજના અંતર્ગત ગરીબોને ભોજન બનાવવા માટે ગેસ કનેક્શન આપવામાં આવ્યાં હતાં અને હવે સૌભાગ્ય યોજનાનાં માધ્યમથી દરેક ઘરમાં વીજળીનું કનેક્શન સુનિશ્ચિત કરવામાં આવી રહ્યું છે.
RP
(Visitor Counter : 165
ઇલેક્ટ્રોનિક્સ તથા સૂચના પ્રોદ્યોગિકી મંત્રી
રાજ્યમંત્રી રાજીવ ચંદ્રશેખર આવતીકાલે પ્રથમ સેમિકોન ઇન્ડિયા ફ્યૂચર ડિઝાઇન રોડ શોનો પ્રારંભ કરાવવા માટે ગાંધીનગરની મુલાકાત લેશે
સેમિકોન ઇન્ડિયા ફ્યૂચર ડિઝાઇન ભારતમાં સેમિકન્ડક્ટર ડિઝાઇન સ્ટાર્ટઅપ ઇકોસિસ્ટમને ઉત્પ્રેરિત કરશે
ધોલેરા સેમિકોન સિટી બનશે જેથી ગુજરાતને તેનાથી ખૂબ જ સારો લાભ થશે
“પ્રધાનમંત્રી નરેન્દ્ર મોદીનો ઉદ્દેશ ભારતને સેમિકન્ડક્ટર ડિઝાઇન અને ઇનોવેશનના વૈશ્વિક હબ તરીકે સ્થાપિત કરવાનો છે”: રાજ્યમંત્રી રાજીવ ચંદ્રશેખર
ઇલેક્ટ્રોનિક્સ અને આઇટી, કૌશલ્ય વિકાસ અને ઉદ્યોગ સાહસિકતાના કેન્દ્રીય રાજ્ય મંત્રી શ્રી રાજીવ ચંદ્રશેખર આવતીકાલે ગાંધીનગર ખાતે આવેલી કર્ણાવતી યુનિવર્સિટીમાં પ્રથમ સેમિકોન ઇન્ડિયા ફ્યુચર ડિઝાઇન રોડ શોનો પ્રારંભ કરાવશે.
ઇન્ડિયા સેમિકન્ડક્ટર મિશનની ડિઝાઇન લિંક્ડ ઇન્સેન્ટિવ  યોજના અંતર્ગત સેમિકોન ઇન્ડિયા ફ્યૂચર ડિઝાઇન રોડ શોનું આયોજન કરવામાં આવી રહ્યું છે છે અને તેનો ઉદ્દેશ સેમિકન્ડક્ટરની ડિઝાઇન અને ઇનોવેશનના ક્ષેત્રમાં સ્ટાર્ટઅપ્સને ડિઝાઇનના તબક્કે પ્રત્યેક ઉપકરણ દીઠ રૂ. 100 કરોડના પ્રોત્સાહનો દ્વારા તેમને ઉત્પ્રેરિત કરવાનો છે.
ભારત સરકારે ડિસેમ્બર 2021માં, વ્યૂહાત્મક ગણાતા સેમિકન્ડક્ટર ક્ષેત્રમાં રોકાણને આકર્ષવા માટે રૂ. 76,000 કરોડના પ્રોત્સાહક ખર્ચ સાથે ઇન્ડિયા સેમિકન્ડક્ટર મિશનનો પ્રારંભ કર્યો હતો. ગુજરાત સરકારે તેની સેમિકન્ડક્ટર નીતિ 2022-27ની જાહેરાત કરીને અને ધોલેરામાં સેમિકોન સિટી સ્થાપવાની ગતિવિધી હાથ ધરીને તેનું અનુસરણ કર્યું છે. તાજેતરમાં વેદાંતા અને ફોક્સકોન દ્વારા ગુજરાતમાં ધોલેરા ખાતે ગ્રીનફિલ્ડ સેમિકન્ડક્ટર ફેબ એકમની સ્થાપના કરવાની જાહેરાત કરવામાં આવી છે.
મંત્રીશ્રીએ તાજેતરમાં ગુજરાતમાં રાજકોટ ખાતેની તેમની મુલાકાત દરમિયાન જણાવ્યું હતું કે, “ધોલેરા એશિયાના સૌથી મોટા ઇલેક્ટ્રોનિક્સ અને સેમિકન્ડક્ટર ઇનોવેશન હબ તરીકે ઉભરી આવશે.” સેમિકન્ડક્ટરની ડિઝાઇન બાબતે સેમિકોન ઇન્ડિયા ફ્યૂચર ડિઝાઇન આગામી પેઢીના સ્ટાર્ટઅપ્સને પ્રેરણા આપશે અને રાજ્યમાં મજબૂત સેમિકન્ડક્ટર ઇકોસિસ્ટમનું નિર્માણ કરવામાં પણ મદદરૂપ થશે.
શ્રી રાજીવ ચંદ્રશેખરે એક નિવેદનમાં જણાવ્યું હતું કે, “પ્રધાનમંત્રી શ્રી નરેન્દ્ર મોદીનો ઉદ્દેશ ભારતને સેમિકન્ડક્ટર ડિઝાઇન અને ઇનોવેશન ક્ષેત્રમાં વૈશ્વિક હબ તરીકે સ્થાપિત કરવાનો છે. ભારત સેમિકન્ડક્ટર ક્ષેત્રમાં અનેક અવસરોની ભૂમિ છે અને અમે ભારતના ટેકેડ માટે સેમિકન્ડક્ટર ઇકોસિસ્ટમનું નિર્માણ કરી રહ્યા છીએ”.
ભારતમાં ઇલેક્ટ્રોનિક્સ ક્ષેત્રમાં 2014થી અત્યાર સુધીમાં અભૂતપૂર્વ વૃદ્ધિ જોવા મળી છે. આ ક્ષેત્ર આશરે રૂ. 1,10,000 કરોડ નું હતું, જે વધીને આ વર્ષે લગભગ રૂ. 6,00,000 કરોડ સુધી પહોંચી ગયું છે. વર્ષ 2014માં, માત્ર બે મોબાઇલ ઉત્પાદન એકમો હતા, જે નોંધપાત્ર પ્રમાણમાં વધીને હવે 200થી વધુનો આંકડો ઓળંગી ગયા છે. 2015-16માં ભારતમાંથી મોબાઇલની નિકાસની સંખ્યા શૂન્યની નજીક હતી. PMP અને PLI યોજનાઓ દ્વારા તેને પ્રવેગ મળવાથી, 2019-20માં રૂ.27,000 કરોડ સુધીની નિકાસ કરવામાં આવી છે, અને PLI યોજના અમલમાં મૂકવામાં આવી તેના પ્રથમ વર્ષમાં જ, 66% વધીને રૂ.45,000 કરોડ સુધી પહોંચી ગઇ છે.
નરેન્દ્ર મોદી સરકાર હવે ઇલેક્ટ્રોનિક્સ વિનિર્માણ ક્ષેત્રને વધુ વ્યાપક અને ઘેરું બનાવવા માંગે છે. સેમિકન્ડક્ટર્સ, ટેકનોલોજીના બિલ્ડિંગ બ્લૉક્સ હોવાના કારણે, ભારતની વિસ્તરણ પામી રહેલી ડિજિટલ અર્થવ્યવસ્થા માટે મહત્વપૂર્ણ છે, જે વર્ષ 2025-26 સુધીમાં $1 ટ્રિલિયનનો આંકડો ઓળંગી જશે તેવી અપેક્ષા છે.
YP/GP/JD
(Visitor Counter : 131
PIB Headquarters
કોવિડ-19 અંગે PIBનું દૈનિક બુલેટિન
- ભારત સરકારે આજદિન સુધીમાં રાજ્યો/કેન્દ્રશાસિત પ્રદેશોને રસીના 17.56 કરોડ કરતાં વધારે ડોઝ વિનામૂલ્યે આપ્યા
- કોવિડ-19ને નિયંત્રણમાં લેવા માટે ઓક્સિજનના 14 પ્લાન્ટ અને 3 લાખ કરતાં વધારે રેમડેસિવીરની શીશી સહિત વૈશ્વિક સમુદાય પાસેથી પ્રાપ્ત થયેલી સહાય સક્રિયતાપૂર્વક માન્યતા આપીને રાજ્યો/કેન્દ્રશાસિત પ્રદેશો સુધી પહોંચાડી
- ઓક્સિજન એક્સપ્રેસ દ્વારા અત્યાર સુધીમાં મહારાષ્ટ્ર, મધ્યપ્રદેશ, હરિયાણા, રાજસ્થાન, દિલ્હી અને ઉત્તરપ્રદેશમાં લગભગ 4200 MT ઓક્સિજનની સપ્લાઈ કરાઈ
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION AND BROADCASTING
GOVERNMENT OF INDIA
ભારત સરકારે આજદિન સુધીમાં રાજ્યો/કેન્દ્રશાસિત પ્રદેશોને રસીના 17.56 કરોડ કરતાં વધારે ડોઝ વિનામૂલ્યે આપ્યા
વધુ વિગત માટે: https://pib.gov.in/PressReleasePage.aspx?PRID=1717176
કોવિડ-19ને નિયંત્રણમાં લેવા માટે ઓક્સિજનના 14 પ્લાન્ટ અને 3 લાખ કરતાં વધારે રેમડેસિવીરની શીશી સહિત વૈશ્વિક સમુદાય પાસેથી પ્રાપ્ત થયેલી સહાય સક્રિયતાપૂર્વક માન્યતા આપીને રાજ્યો/કેન્દ્રશાસિત પ્રદેશો સુધી પહોંચાડી
વધુ વિગત માટે:https://pib.gov.in/PressReleasePage.aspx?PRID=1717184
ભારતીય વાયુસેનાના કોવિડ એર સપોર્ટ મેનેજમેન્ટ સેલ ની કામગીરી
વધુ વિગત માટે: https://pib.gov.in/PressReleasePage.aspx?PRID=1717241
ઓક્સિજન એક્સપ્રેસ દ્વારા અત્યાર સુધીમાં મહારાષ્ટ્ર, મધ્યપ્રદેશ, હરિયાણા, રાજસ્થાન, દિલ્હી અને ઉત્તરપ્રદેશમાં લગભગ 4200 MT ઓક્સિજનની સપ્લાઈ કરાઈ
વધુ વિગત માટે: https://pib.gov.in/PressReleasePage.aspx?PRID=1717245
ડીજી એએફએમએસને મળી ભૂતપૂર્વ એએમસી/એસએસસી ચિકિત્સા અધિકારીઓની ભરતી માટે લીલીઝંડી
વધુ વિગત માટે: https://pib.gov.in/PressReleasePage.aspx?PRID=1717178
આઈઓએ, એમવાયએએસ અને એસએઆઈ કોવિડ-19 મહામારી વચ્ચે પૂર્વ આંતરરાષ્ટ્રીય એથલીટ્સ અને કોચને સમર્થન આપવા માટે એક થયા
વધુ વિગત માટે: https://pib.gov.in/PressReleasePage.aspx?PRID=1717175
દિલ્હીના 7 સ્થળોએ સોમવારથી ‘આયુષ-64’નું મફત વિતરણ
વધુ વિગત માટે:https://pib.gov.in/PressReleasePage.aspx?PRID=1717242
ઈરેડા અને એનએચપીસીએ 300થી વધુ કર્મચારીઓનું વેક્સિનેશન કર્યુ
વધુ વિગત માટે: https://pib.gov.in/PressReleasePage.aspx?PRID=1717146
પરિવહનની આશા: કોલકાતા એરપોર્ટથી તબીબી કાર્ગોની ડિલિવરી અવિરત ચાલુ છે
વધુ વિગત માટે: https://www.pib.gov.in/PressReleasePage.aspx?PRID=1717256
કેન્દ્રએ 25 રાજ્યોમાં પંચાયતોને 8923.8 કરોડ રૂપિયા જારી કર્યા, કોવિડ-19 મહામારીને જોતા ગ્રાન્ટ એડવાન્સ જારી કરી
વધુ વિગત માટે: https://www.pib.gov.in/PressReleasePage.aspx?PRID=1717165
IMPORTANT TWEETS
FACTCHECK
SD/GP/JD
(Visitor Counter : 156
પ્રધાનમંત્રીનું કાર્યાલય
પીએમએ પ્રાદેશિક ભાષામાં ભરતી પરીક્ષાના આયોજનની પ્રશંસા કરી
પ્રધાનમંત્રી શ્રી નરેન્દ્ર મોદીએ હિન્દી અને અંગ્રેજી ઉપરાંત 13 પ્રાદેશિક ભાષાઓમાં સરકારી નોકરીઓ માટે સ્ટાફ સિલેક્શન કમિશન મલ્ટીટાસ્કિંગ સ્ટાફ  પરીક્ષા અને CHSLE પરીક્ષા યોજવાની પહેલની પ્રશંસા કરી છે. આ ભાષા અવરોધના ગેરલાભ વિના દરેક યુવાનો માટે સમાન સ્પર્ધાનું ક્ષેત્ર પૂરું પાડે છે.
શ્રી મોદીએ ટ્વીટ કર્યું:
"પ્રાદેશિક ભાષાઓ તરફ અમારો ભાર અને અમારા યુવાનોને તેમના સપના પૂરા કરવા માટે એક વ્યાપક કેનવાસ આપવાનો પ્રયાસ પૂરા જોશ સાથે ચાલુ છે."
YP/GP/JD
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 171.48 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 11.88 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,71,48,89,260
|
|
બાકી ઉપલબ્ધ
|
|
11,88,59,356
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 171.48 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 11.88 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 161
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સમાં બ્રોન્ઝ મેડલ જીતવા બદલ મહિલા રોલર સ્કેટર્સને અભિનંદન આપ્યા
પ્રધાનમંત્રી શ્રી નરેન્દ્ર મોદીએ આજે એશિયન ગેમ્સમાં મહિલા સ્પીડ સ્કેટિંગ 3000 મીટર રિલેમાં બ્રોન્ઝ મેડલ જીતવા બદલ રોલર સ્કેટર કાર્તિકા જગદીશ્વરન, હીરલ સાધુ અને આરતી કસ્તુરી રાજને અભિનંદન પાઠવ્યા હતા.
તેમણે તેમના નિશ્ચય અને ટીમ વર્કની પણ પ્રશંસા કરી હતી.
પ્રધાનમંત્રીએ X પર પોસ્ટ કર્યું:
"કાર્તિકા જગદીશ્વરન, @heeral_sadhu અને @aarathyskating ને અભિનંદન. આપણી અસાધારણ મહિલા સ્પીડ સ્કેટિંગ રિલે ટીમે એશિયન ગેમ્સમાં મહિલાઓની સ્પીડ સ્કેટિંગ 3000m રિલેમાં નોંધપાત્ર બ્રોન્ઝ મેડલ જીત્યો.
તેમનો અતૂટ નિશ્ચય અને ઉત્કૃષ્ટ ટીમવર્ક ઘણા લોકો માટે પ્રેરણારૂપ છે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ 'રાજ્ય સ્થાપના દિવસ' પર તેલંગાણાના લોકોને શુભેચ્છાઓ પાઠવી,તેમજ આંધ્રપ્રદેશના લોકોને શુભેચ્છાઓ આપી
પ્રધાનમંત્રી શ્રી નરેન્દ્ર મોદીએ 'રાજ્ય સ્થાપના દિવસ' પર તેલંગાણાના લોકો ને શુભેચ્છાઓ પાઠવી, પ્રધાનમંત્રીએ સાથે સાથે આંધ્રપ્રદેશના લોકોને પણ શુભેચ્છાઓ આપી.
પ્રધાનમંત્રીએ કહ્યું " તેલંગાણાના લોકોને એમના રાજ્ય સ્થાપના દિવસની શુભેચ્છાઓ, આ રાજ્યના લોકો વિવિધ ક્ષેત્રોમાં ઉત્કૃષ્ટ પ્રદર્શન કરી રહ્યા છે, આ રાજ્ય ભારતના વિકાસને નવી ગતિ આપવામાં ખુબ મોટું યોગદાન આપી રહ્યું છે, હું તેલંગાણાના લોકોની પ્રગતિ અને સમૃદ્ધિ માટે મંગલ કામના કરું છું."
આંધ્રપ્રદેશના લોકોને શુભકામનાઓ, ખુબ મેહનત અને સાહસ આ રાજ્યની સંસ્કૃતિનો પર્યાય છે. ભારતના વિકાસમાં આ રાજ્યની ભૂમિકાને વિશેષ મહત્વ આપવામાં આવે છે. આ રાજ્યના નાગરિકોને એમના ભવિષ્યના પ્રયાસો માટે શુભકામનાઓ."
GP/DS
(
સ્વાસ્થ્ય અને પરિવાર કલ્યાણ મંત્રાલય
ભારતે સતત 11મા દિવસે 10 લાખથી ઓછા સક્રિય કેસ નોંધાવી સીમાચિહ્ન પાર કર્યું
માત્ર 12 દિવસમાં જ છેલ્લા 10 લાખ દર્દીઓ સાજા થયા
ભારતે મહત્ત્વની સિદ્ધિમાં અખંડ સાંકળ રચીને 11 દિવસ સુધી સક્રિય કેસના આંકડા 10 લાખ કરતા ઓછા નોંધવાના સતત વલણને ટકાવી રાખ્યું છે.
આજે સક્રિય કેસની સંખ્યા 9,42,217 છે.
દરરોજ ખૂબ જ મોટી સંખ્યામાં કોવિડ દર્દીઓ સાજા થાય છે, ભારતે ઉચ્ચ સ્તર પ્રમાણે દૈનિક સાજા થયેલા દર્દીઓની સંખ્યા નોંધવાનું સતત વલણ પણ ચાલુ રાખ્યું છે. દેશમાં છેલ્લા 24 કલાકમાં 78,877 દર્દીઓ સ્વસ્થ થયા છે. આના પરિણામે રાષ્ટ્રીય સાજા થવાના દરમાં સતત વધારો થયો છે, જે હાલમાં 83.70% છે.
ભારતમાં આજે સાજા થયેલા દર્દીઓની કુલ સંખ્યા 53,52,078 થઇ ગઈ છે. છેલ્લા 10 લાખ દર્દીઓ માત્ર 12 દિવસમાં સાજા થયા છે. આ સાથે, ભારતે વૈશ્વિક સ્તરે સૌથી વધુ સંખ્યામાં સાજા થયેલા કોવિડ દર્દીઓ સાથેનો દેશ હોવા અંગેની સ્થિતિ જાળવી રાખી છે.
સક્રિય કેસના 76.62% કેસ 10 રાજ્યો / કેન્દ્રશાસિત પ્રદેશમાં છે.
આજની તારીખે, સક્રિય કેસ દેશના પોઝિટિવ કેસ ભારણના માત્ર 14.74% ફાળો આપે છે. મહારાષ્ટ્ર 2.5 લાખથી વધુ કેસ સાથે આ યાદીમાં મોખરે છે. કર્ણાટકમાં 1 લાખથી વધુ કેસ છે.
દેશના 14 રાજ્યો અને કેન્દ્રશાસિત પ્રદેશોમાં 5,000 થી ઓછા સક્રિય કેસ છે.
દેશમાં છેલ્લા 24 કલાકમાં કુલ 81,484 નવા પુષ્ટિ થયેલા કેસ નોંધાયા છે.
નવા કેસના 78.07% કેસ દાસ રાજ્યો / કેન્દ્રશાસિત પ્રદેશોમાં કેન્દ્રિત છે. નવા કેસમાં મહારાષ્ટ્રનું 16,000થી વધુનું યોગદાન છે. કર્ણાટકનું આશરે 10,000 કેસનું યોગદાન છે અને કેરળમાં 8,000 થી વધુ કેસ છે.
નવા સાજા થયેલા કેસના 72% કેસ 10 રાજ્યો / કેન્દ્રશાસિત પ્રદેશોમાં છે.
મહારાષ્ટ્રમાં નવા સાજા થયેલા કેસની સૌથી વધુ સંખ્યા છે, ત્યારબાદ આંધ્ર પ્રદેશ અને કર્ણાટકમાં વધુ સંખ્યા નોંધાઈ છે.
દેશમાં છેલ્લા 24 કલાકમાં 1,095 લોકોના મૃત્યુ નોંધાયા છે.
આ મૃત્યુઆંકમાંથી 83.37% એ 10 રાજ્યો અને કેન્દ્રશાસિત પ્રદેશોમાં નોંધાયા હોવાના અહેવાલ પ્રાપ્ત થયા છે.
ગઈકાલે નોંધાયેલા 36% મૃત્યુ મહારાષ્ટ્રમાં 394 મૃત્યુ,ત્યારબાદ કર્ણાટકમાં 130 લોકોના મૃત્યુ થયા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રીએ રત્નાગિરી જિલ્લામાં ફેક્ટરીમાં વિસ્ફોટથી મૃત્યુ પામેલા લોકો માટે શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ રત્નાગિરી જિલ્લામાં એક ફેક્ટરીમાં વિસ્ફોટના લીધે મૃત્યુ પામનારા લોકો અંગે શોક વ્યક્ત કર્યો હતો.
પ્રધાનમંત્રી શ્રીએ ટ્વીટમાં કહ્યું હતું, ‘રત્નાગિરી જિલ્લામાં એક ફેક્ટરીમાં વિસ્ફોટના કારણે જે લોકોના મૃત્યુ થયા એ જાણીને દુઃખ અનુભવું છું. તેમના શોકગ્રસ્ત પરિવારજનોને મારી સંવેદનાઓ પાઠવું છું. ઘાયલો ઝડપથી સાજા થાય એવી આશા રાખું છું.’
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.33 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 1,25,013 ડોઝ આપવામાં આવ્યા
ભારતમાં સક્રિય કેસનું ભારણ 26,834 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 1,841 દર્દીઓ સાજા થયા, કુલ વધીને 4,40,75,149 દર્દીઓ સાજા થયા
છેલ્લા 24 કલાકમાં ભારતમાં 2,060 નવા કેસ નોંધાયા
દૈનિક પોઝિટિવીટી દર 1.86% પહોંચ્યો
સાપ્તાહિક પોઝિટિવીટી દર હાલમાં 1.02% છે
કુલ 89.86 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 1,10,863 ટેસ્ટ કરાયા
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com"Shruti","sans-serif"">YP/GP/NP
(Visitor Counter : 104
માનવ સંસાધન વિકાસ મંત્રાલય
રાષ્ટ્રીય પુરસ્કાર વિજેતા શિક્ષકોએ રાષ્ટ્રીય અભ્યાસક્રમની રૂપરેખા અંગે સૂચનો આપવા માટેના મનોમંથનમાં ભાગ લીધો
શિક્ષણ મંત્રાલય દ્વારા સમગ્ર દેશમાં 5 થી 30 સપ્ટેમ્બર 2022 દરમિયાન ‘શિક્ષક પર્વ, 2022’ની ઉજવણી કરવામાં આવી રહી છે. આ વિશેષ અવસરની ઉજવણી કરવા માટે અને આપણા દેશની ગુરુ-શિષ્ય પરંપરાને અનુસરીને આપણા શિક્ષકો પ્રત્યે આદરની ભાવના અભિવ્યક્ત કરવા માટે, તમામ રાજ્યો અને કેન્દ્રશાસિત પ્રદેશો આ કાર્યક્રમમાં ભાગ લઇ રહ્યા છે, જે અંતર્ગત વિદ્યાર્થીઓ અને શિક્ષકોને સામેલ કરવામાં આવતી વિવિધ પ્રવૃત્તિઓનું આયોજન કરવામાં આવી રહ્યું છે. જિલ્લા શિક્ષણ અને તાલીમ સંસ્થા , તાલુકાઓના સંસાધન કેન્દ્રો અને ક્લસ્ટર સંસાધન કેન્દ્રોને શિક્ષકો સાથે આવિષ્કારી શિક્ષણ શાસ્ત્ર પરની ચર્ચાઓ અને પરિસંવાદો સાથે જોડવામાં આવી રહ્યાં છે.
રાષ્ટ્રીય શિક્ષણ નીતિ 2020ની દિશામાં એક ડગલું આગળ વધીને ચાર રાષ્ટ્રીય અભ્યાસક્રમ રૂપરેખા  તૈયાર કરવામાં આવી રહી છે. આ માટે નીચેના સ્તરના એકમોથી શરૂઆત કરીને ટોચના એકમો સુધી ચર્ચાના દૃષ્ટિકોણનો ઉપયોગ કરવામાં આવી રહ્યો છે, જે અંતર્ગત રાજ્યો અને કેન્દ્રશાસિત પ્રદેશોને પણ NCF માટે સૂચનો પૂરા પાડવામાં સામેલ કરવામાં આવી રહ્યા છે. NCFના ચાર ક્ષેત્રો છે - શાળાકીય શિક્ષણ, પ્રારંભિક બાળપણ સંભાળ અને શિક્ષણ, શિક્ષકોનું શિક્ષણ અને પ્રૌઢ શિક્ષણ.
પેપરલેસ પદ્ધતિથી અભ્યાસક્રમની રૂપરેખા તૈયાર કરવાની સંપૂર્ણ પ્રક્રિયાને સુવિધાજનક બનાવવા માટે, એક 'ટેક પ્લેટફોર્મ' તૈયાર કરવામાં આવ્યું છે જેના માટે નીચલા સ્તરના એકમોથી શરૂ કરીને ટોચના એકમો સુધી ચર્ચાના દૃષ્ટિકોણનો ઉપયોગ કરવામાં આવી રહ્યો છે અને તેમાં તમામ સ્તરે પરામર્શ અને અહેવાલો તૈયાર કરવાનું પણ સામેલ છે. પ્લેટફોર્મ પરામર્શ/મંતવ્ય એકત્રીકરણ અને સારાંશ સબમિશન માટે મશીન લર્નિંગ નો પણ ઉપયોગ કરવામાં આવી રહ્યો છે. રાષ્ટ્રીય અભ્યાસક્રમ માટે ડિજિટલ સર્વેક્ષણ : NEP-2020 ની ભલામણના આધારે રાષ્ટ્રીય અભ્યાસક્રમ રૂપરેખા  તૈયાર કરવાની પ્રક્રિયા શરૂ કરવામાં આવી રહી છે અને તે https://disanc.ncert.gov.in/ પર ઉપલબ્ધ છે.
આમ તો, NCF માટે સૂચનો મેળવવા માટે યુનિવર્સિટીઓ, નાગરિક સમાજ સમૂહો, નિષ્ણાતો, શિક્ષણવિદો, શિક્ષકો, વાલીઓ, વિદ્યાર્થીઓ વગેરે જેવા વિવિધ હિતધારકો સાથે પરામર્શ ચાલુ છે, પરંતુ શાળાકીય શિક્ષણમાં પોતાનું અમૂલ્ય યોગદાન આપીને ભવ્ય સિદ્ધિ પ્રાપ્ત કરનારા શિક્ષકો સાથે શિક્ષક પર્વ, 2022 નિમિત્તે આ સંવાદ કાર્યક્રમનું આયોજન કરવામાં આવ્યું હતું.
NCERT એ રાષ્ટ્રીય શિક્ષણ નીતિની કેટલીક મુખ્ય ભલામણો જેમ કે, નવા અભ્યાસક્રમ અને શિક્ષણની સંરચના 5+3+3+4 ના અમલીકરણ, બહુભાષી શિક્ષણ, સર્વાંગી મૂલ્યાંકન, નવું શિક્ષણ શાસ્ત્ર વગેરે અંગે આ સંવાદમાંમાં નેતૃત્વ કર્યું હતું. શાળાકીય શિક્ષણના ચાર તબક્કામાં મુખ્ય સક્ષમતાઓ, અભ્યાસક્રમમાં સાંસ્કૃતિક મૂળ, બહુભાષી શિક્ષણ, માધ્યમિક સ્તર પર વિષયોની પસંદગીમાં સુગમતા, આવિષ્કારી શિક્ષણ શાસ્ત્ર અને સર્વાંગી મૂલ્યાંકન જેવા મુદ્દાઓ પર ચર્ચા કરવામાં આવી હતી.
પુરસ્કાર વિજેતા શિક્ષકોએ પોતાના પાયાના સ્તરના અનુભવોના આધારે NCFને અનોખી રૂપરેખા આપવા માટે જરૂરી સૂચનો આપ્યા હતા. પુરસ્કાર વિજેતા શિક્ષકોએ શિક્ષણ મંત્રાલય અને NCERTના અધિકારીઓ તેમજ ફેકલ્ટી સભ્યોની હાજરીમાં આ પરિસંવાદમાં ભાગ લીધો હતો.
YP/GP/JD
(Visitor Counter : 277
નાણા મંત્રાલય
32 રાજ્યો અને કેન્દ્ર શાસિત પ્રદેશો દ્વારા ‘એક રાષ્ટ્ર એક રાશન કાર્ડ’ના અમલીકરણ અંતર્ગત 69 કરોડ લાભાર્થીઓ આવરી લેવાયા: નાણાં મંત્રી
અસંગઠીત શ્રમિક કાર્યદળ સંબંધિત જરૂરી માહિતી એકત્રિત કરવા વિશેષ પોર્ટલ
જીઆઈજી અને પ્લેટફોર્મ શ્રમિકોને સામાજિક સુરક્ષાના લાભો પહોંચાડવા માટે ચાર શ્રમ સંહિતા અમલી બનાવવામાં આવશે
કર્મચારીઓ ઉપર પરવાનગી પત્રનો બોજ હળવો કરવા માટે એકમાત્ર રજીસ્ટ્રેશન અને લાયસન્સિંગ
મહત્વાકાંક્ષી ભારત માટે સંકલિત વિકાસ એ અનેક પાયાઓમાંનો એક પાયો છે કે જેની ઉપર કેન્દ્રીય બજેટ 2021-22 ઊભું કરવામાં આવ્યું છે અને તે સરકારને અસંગઠીત કાર્યદળ જેમાં ખાસ કરીને સ્થળાંતર કરનારા કારીગરો અને શ્રમિકો માટે પ્રસ્તાવો રજૂ કરવા માટેની એક દિશા પૂરી પાડે છે. સંસદમાં આજે કેન્દ્રીય બજેટ રજૂ કરવાના પ્રસંગે કેન્દ્રીય નાણાં અને કોર્પોરેટ બાબતોના મંત્રી શ્રીમતી નિર્મલા સીતારમણે એક રાષ્ટ્ર એક રાશન કાર્ડ અને શ્રમ સંહિતાઓના અમલીકરણ ઉપર વિશેષ ભાર મૂક્યો હતો અને અસંગઠીત ક્ષેત્રના કાર્યદળ અંગેની માહિતી એકત્રિત કરવા માટે એક પોર્ટલની જાહેરાત પણ કરી હતી.
એક રાષ્ટ્ર એક રાશન કાર્ડ
મંત્રીએ ગૃહને માહિતી આપતા જણાવ્યું હતું કે “એક રાષ્ટ્ર એક રાશન કાર્ડ પ્લાન એ 32 રાજ્યો અને કેન્દ્ર શાસિત પ્રદેશો દ્વારા અમલમાં મૂકી દેવામાં આવ્યો છે કે જેણે કુલ 69 કરોડ લાભાર્થીઓને આવરી લીધા છે અને આ રીતે કુલ 86% લાભાર્થીઓ આવરી લેવામાં આવ્યા છે”, આ સાથે જ તેમણે બાહેંધરી આપતા કહ્યું હતું કે આગામી કેટલાક મહિનાઓમાં બાકીના 4 રાજ્યો અને કેન્દ્ર શાસિત પ્રદેશો સાથે પણ સંકલન સાધી લેવામાં આવશે. આ યોજના લાભાર્થીઓને દેશમાંથી ગમે તે સ્થળેથી પોતાનું રાશન મેળવવા માટેની મંજૂરી આપે છે, ખાસ કરીને સ્થળાંતર કરનાર કારીગરો જે સ્થળે રહી રહ્યા છે ત્યાં તેઓ અડધું રાશન પ્રાપ્ત કરી શકે છે અને તેમનો પરિવાર તેમના મૂળ વતનમાં બાકીનું રાશન પ્રાપ્ત કરી શકે છે.
અસંગઠીત શ્રમ દળ માટે એક પોર્ટલ
અસંગઠીત શ્રમિક દળ પ્રત્યે સરકારના પ્રયાસોને વધારે વિસ્તૃત કરવા માટે જેમાં ખાસ ધ્યાન સ્થળાંતર કરનાર કારીગરો ઉપર છે તેમની માટે શ્રીમતી નિર્મલા સીતારમણે એક પોર્ટલ જાહેર કરવાનો પ્રસ્તાવ રજૂ કર્યો હતો કે જે ગિગ, બિલ્ડિંગ અને બાંધકામના કારીગરો સહિત અન્ય શ્રમિકો વિષેની જરૂરી માહિતી એકત્રિત કરશે. તેનાથી સ્થળાંતર કરનારા કારીગરો માટે આરોગ્ય, આવાસ, કૌશલ્ય, વીમા, ક્રેડિટ અને ખાદ્યાન્ન યોજનાઓ તૈયાર કરવામાં પણ મદદ મળી રહેશે.
શ્રમ સંહિતાઓનું અમલીકરણ
નાણાં મંત્રીએ જણાવ્યું હતું કે સરકાર તમામ શ્રેણીના કારીગરોના લઘુત્તમ પગારના અમલીકરણ સાથે ગિગ અને પ્લેટફોર્મ કારીગરોને સામાજિક સુરક્ષાના લાભો પહોંચાડવા માટે ચાર શ્રમ સંહિતાઓના અમલીકરણને સંક્ષિપ્ત બનાવશે. કર્મચારી રાજ્ય વીમા નિગમ અંતર્ગતનું કવરેજ પણ તેમને પહોંચાડવામાં આવશે. મહિલાઓને તમામ શ્રેણીઓમાં કામ કરવાની પરવાનગી આપવામાં આવશે અને નાઈટ શિફ્ટસમાં પણ તેમને પૂરતું સંરક્ષણ આપવામાં આવશે.
એકમાત્ર રજીસ્ટ્રેશન અને લાયસન્સિંગની જોગવાઈ તેમજ ઓનલાઈન રિટર્ન્સ પણ કર્મચારીઓ ઉપરથી પરવાનગી પત્રો બોજને હળવો કરશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી આવતીકાલે નાગપુરની મુલાકાતે
નવી દિલ્હી, 12-04-2017
પ્રધાનમંત્રી શ્રી નરેન્દ્ર મોદી આવતીકાલે આંબેડકર જયંતી પ્રસંગે નાગપુરની મુલાકાત લઈ રહ્યા છે.
પોતાના ટ્વીટર એકાઉન્ટ પરથી કરેલા સંખ્યાબંધ ટ્વીટમાં પ્રધાન મંત્રીશ્રીએ જણાવ્યું છે કે "આવતીકાલે આંબેડકર જયંતિના ખાસ પ્રસંગે નાગપુરની મુલાકાત લેતાં હું અત્યંત સન્માનની લાગણી અનુભવું છું."
નાગપુરમાં ડો. આંબેડકર સાથે ઘનિષ્ઠતાથી સંકળાયેલા સ્થળ દિક્ષાભૂમિ ખાતે હું પ્રાર્થના કરીશ.
આવતીકાલે નાગપુરમાં સંખ્યાબંધ પ્રોજેકટસનું ઉદ્દઘાટન થવાનુ છે અને તેની લોકોના જીવન ઉપર હકારાત્મક અસર પડશે.
આ વિકાસલક્ષી પ્રોજેકટસમાં આઈઆઈઆઈટી, આઈઆઈએમ અને એઈમ્સ અને કોરાડી થર્મલ વીજમથકના પ્રારંભનો સમાવેશ થાય છે. પ્રધાન મંત્રીશ્રી એક જાહેર સભાને પણ સંબોધન કરશે.
હું ડીજીધન મેલાના સમાપન સમારંભમાં જોડાઈશ અને ત્યાં લકી ગ્રાહક યોજના અને ડીજીધન વ્યાપાર યોજનાના મેગા ડ્રોના વિજેતાઓને એવોર્ડ એનાયત કરીશ.
અમે ડૉ. આંબેડકરના સપનાં મુજબના મજબૂત, સમૃધ્ધ અને સમાવેશી ભારતના નિર્માણ માટેના અમારા પ્રયાસોમાં અડગ રહીશું.
AP/J.Khunt/GP
(Visitor Counter : 48